text: Hun fandt 1.000 år gammel stolpe
  24 august 2013 kl. 09.41
  Arkæologer beskriver fund i Smededammen i Jelling som sensationelt.
  Midt under udgravningerne i Smededammen i Jelling stod arkæolog Charlotta Lindblom pludselig med træstykker i hænderne, som ikke havde været rørt i 1.000 år.
  Den dag begyndte en spændende tid for Vejle Museernes arkæologer.
  Det og de efterfølgende undersøgelser og udgravninger afslørede Harald Blåtands palisade ved Jelling.
  Palisaden i Jelling er en træmur på 300 x 300 meter, et monumentalt bygningsværk, som må have gjort et stort indtryk på enhver tilrejsende, og som talte sit eget tydelige magtsprog.
  Nu har en træ-årringsundersøgelse fastslået, at palisade-byggeriet er fra 968.
  Charlotta Lindblom holder torsdag foredrag om fundene i Jelling i næste uge.
  